Boereworsburgers met uiemarmelade – Liplekker
Boereworsburgers met uiemarmelade
Om burgervleiskoekies met worsvleis te maak, bespaar jou baie tyd en moeite.
Die vleis is perfek gegeur en sal ook nie breek as jy dit in die pan of op die rooster omdraai nie. Die bekende koljandergeure van boerewors, word goed aangevul met die romerige avokadosmeer en soetsuur uiemarmelade.
Ek gebruik 'n eierring ('n metaalsirkel waarin jy 'n eier breek as jy dit in die pan braai) om die vleiskoekies te vorm, sodat almal ewe groot en ewe dik is.
750 g dik boerewors
45 ml bruinasyn
2 groot avokado's, gesnipper
1 15 g (halwe houer) gladde, ongegeurde maaskaas
Om saam te stel
Groot handvol slaaiblare
Druk die vleis uit die worsderms en verdeel dit in 6 gelyke dele. Vorm 'n ronde, platterige vleiskoekie van elke deel worsvleis. Bedek en verkoel tot nodig.
Vir die uiemarmelade: Braai die uie in die botter en olyfolie tot gaar en goudbruin. Voeg die bruinsuiker by en braai tot gekaramelliseerd. Voeg die asyn by en verhit tot kookpunt. Prut tot die uiemarmelade verdik en taaierig is. Geur met sout en peper en hou eenkant warm.
Vir die avokadoroom: Druk die avokado's saam met die suurlemoensap, sout en peper goed fyn. Voeg die maaskaas by en druk verder fyn tot dit 'n gladde, romerige smeer vorm. Verkoel tot benodig. Braai die vleiskoekies in 'n klein bietjie olie in 'n swaarboompan oor matige hitte, tot gaar.
Sny die broodrolletjies oop en smeer mildelik met die avokadoroom. Sit 'n paar slaaiblare bo-op en sit 'n warm vleiskoekie bo-op. Skep 'n lepel uiemarmelade bo-op en sit dadelik voor. Lewer 6 porsies.
Author adminPosted on Jul 30, 2015 Mar 29, 2019 Categories Beesvleis, Iets Ligs om te Eet, ResepteTags burgers, wors